משפחה אחת

משפחה אחת (מוכר גם באנגלית: One Family) היא עמותה ישראלית העוסקת בסיוע לנפגעי טרור. הוקמה בשנת 2001, לאחר הפיגוע במסעדת סבארו בירושלים שבו נרצחו 15 ישראלים.

רקע
הארגון הוקם ביוזמתה של מיכל בלזברג, אשר הייתה אמורה לחגוג את בת המצווה שלה ב-9 באוגוסט 2001, היום שבו אירע הפיגוע במסעדת סבארו. בלזברג החליטה לבטל את האירוע, ולתרום את כל ההוצאות שנחסכו עבור נפגעי הפיגוע. בנוסף, גייסה המשפחה מחברים וקרובי משפחה סכום נוסף של כ־100,000 $. פעילות זו הלכה והתרחבה לכדי עמותת "משפחה אחת" אשר מנוהלת כיום על ידי אמה של מיכל, שנטל בלזברג, ובראשה עומד אביה מרק בלזברג. מטה העמותה שוכן בשכונת קטמון בירושלים.

פעילות
העמותה מסייעת כיום לאלפי נפגעי טרור, הן פצועים והן משפחות שכולות, באמצעות פעילויות מגוונות: שיקום נפשי, תמיכה משפחתית, סדנאות, קבוצות תמיכה, נופשונים, סיוע כלכלי ותעסוקתי ועוד. העמותה גם מסייעת בייעוץ וייצוג משפטי וציבורי במידת הצורך. לעמותה מחלקות נוער, ילדים ומבוגרים והיא מפעילה מרכזי סיוע במקומות שונים בארץ.

קישורים חיצוניים
 

 במקום לחגוג בת מצווה – הקימה את ארגון "משפחה אחת" , בתוכנית "ריקלין ושות"', ערוץ 20.

הערות שוליים

ישראל: עמותות
ישראל: ארגוני סיוע לנפגעי פעולות טרור